श्रम ऐन संशोधनका लागि आईएलओले मध्यस्थकर्ताको रूपमा मस्यौदा प्रस्तुत गरेको छ । आईएलओले प्रस्तुत गरेको सय पृष्ठ लामो उक्त मस्यौदामा २२ परिच्छेद र २३० धारा समेटिएको छ । उद्योगीले उक्त मस्यौदाको ४५ वटा बुंदामा र ट्रेड युनियन घटकले ६० वटा बुंदामा असहमति जनाएका छन् । त्यसो त श्रम ऐन संशोधनका लागि अखिल नेपाल ट्रेड युनियन महासंघका तर्फबाट कार्यदलमा सहभागी अधिवक्ता युवराज लुइंटेलका अनुसार, मस्यौदामाथि असहमति जनाउने क्रम दिनप्रतिदिन बढ्दो छ । लुइंटेल भन्छन्, ‘ऐनको मस्यौदामा विगतमा भइसकेको सहमतिभन्दा बाहिर गएर उद्योगीहरूले अडान प्रस्तुत गर्न थाल्नुले पनि सहमति जुट्न ढिलाइ भइरहेको छ ।’
